
Narva linna veevarustus- ja kanalistsioonisüsteemi rekonstrueerimise investeeringuprojekti keskkonnamõju hindamise algatamata jätmine

1. ASJAOLUD JA MENETLUSE KÄIK
14.aprillil 2008. a esitas AS Narva Vesi Narva Linnavalitsusele taotluse keskkonnamõjude hindamise algatamiseks või algatamata jätmiseks (sisse tulnud 15.04.2008. a nr 688/1-12) Narva linna veevarustus- ja kanalisatsioonisüsteemi rekonstrueerimise investeeringuprojektile. Projekti sisuks ja põhieesmärgiks on veevärgi- ja kanalistaioonivõrgustiku rekonstrueerimine Narva linnas- amortiseerunud vee- ja kanalistsioonitorude väljavahetamine, vähendamaks veekadu 2010. aastaks maksimaalselt 25%-ni. Narva linna veevarustuse- ja kanalistsioonitorustike rekonstrueerimise tulemusena soovitakse parandada piirkonna üldist elukvaliteedi ning teenuse kvaliteedi klientidel. Samuti peab joogivee- ja kanalisatsioonitorustike rekonstrueerimise tagajärjel saavutama vastavuse joogiveedirektiividega nr. 98/83/EÜ, 80/778/EEC ning 75/440/EEC sätestatud kvaliteedinõuetele joogivee osas. Projekti tegevuste finantseerimiseks esitatakse taotlus Euroopa Liidu Ühtekuuluvosfondi või mõnele teisele võimalikule rahastajale.

Narva linna veevarustus- ja kanalisatsioonisüsteemi rekonstrueerimise projekti algataja on AS Narva Vesi, aadress on Kulgu 4, 20104 Narva, tel. 35 69000, e-post: info@narvavesi.ee, kontaktisik: Hilje Õunapuu. Otsustaja on Narva Linnavalitsuse Arhitektuuri- ja Linnaplaneerimise Amet, Peetri plats 5, 20308 Narva, tel. 3599050, e-post: info@narvaplan.ee

Kohaliku omavalitsuse kohustuseks on otsustada, kas keskkonnamõju hindamise läbiviimine on vajalik või mitte.
Keskkonnamõju hindamise ja keskkonnajuhtimissüsteemi seaduse § 3 p. 1 järgi hinnatakse keskkonnamõju, kui taotletakse tegevusluba või selle muutmist ning tegevusloa taotlemise või muutmise põhjuseks olev kavandatav tegevus toob eeldatavalt kaasa olulise keskkonnamõju. Sama seaduse § 7 p. 4 järgi on tegevusloaks ka §7 nimetamata muu dokument, mis lubab eeldatavalt olulise keskkonnamõjuga kavandatavat tegevust. Euroopa Liidu Ühtekuluvusfondile esitatavat taotlust investeerimisprojekti rahastamiseks võib käsitada tegevusloana kui muud dokumenti, mis lubabeeldatavalt olulise keskkonnamõjuga kavandatavat tegevust. Investeerimisprojekti esitamise taotlus esitatakse projekti tegevuste toetuseks rahaliste ressursside saamiseks ja taotlus kirjeldab piisavaselgusega projekti tegevusi, tegevuste mahtu ja maksumust ning tegevustega kaasneda võivat keskkonnamõju, seetõttu on taotluse esitamisel võimalik hinnata projekti tegevuste eeldatavat keskkonnamõju ja projekti tegevuste tulemused peavad olema hästi prognoositavad. Seetõttu on investeeringuprojekti taotluse esitamisel keskkonnamõju hindamine, sh keskkonnamõju hindamise algatamise kaalumine kooskõlas ka Keskkonnamõju hindamise ja keskkonnajuhtimissüsteemi seaduse § 2 toodud keskkonnamõju hindamise eesmärkidega.

Tulenevalt Euroopa Liidu direktiivist 97/11 lisa 1 ning keskkonnamõju hindamise ja keskkonnajuhtimissüsteemi seaduse § 6 lg 1, ei kuulu ükski alamprojektiga kavandatav tegevus otseselt olulise keskkonnamõjuallika hulka, millega kaasneks täiemahulise keskkonnamõju hindamise kohustuslikkus.

“Narva linna veevarustus- ja kanalisatsioonisüsteemide rekonstrueerimine. Keskkonnamõju eelhinnang”(AS Infragate Eesti, 2008) järgi põhilised keskkonnamõjurid Narva linna alamprojektidele on: põhjaveeressursi kasutus, ehitustööd, heitveekoormus reoveepuhastite väljunditest vooluveekogudele. Neist esimese ja teise mõjuri osas hindame tegeliku keskkonnamõju ebaoluliseks. Analüüsi tulemusena võib öelda, et tänu Narva jõe suurele vooluhulgale, on heitvee laskmisel jõkke lahjendustegur niivõrd suur, et heitvee väljalask reoveepuhastist Narva jõkke ei ohusta Narva jõe veekvaliteeti. Kuigi Narva jõe puhul on tegemist piirijõega, ei kuulu planeeritav tegevus Espoo konventsiooni Lisa I kohaselt tegevuste loetellu, mille puhul tuleb kaaluda piiriülese keskkonnamõju hindamise algatamist.

Eelhinnangu järgi: kuna Narva reoveepuhasti on ühiskondliku tähtsusega objekt ning teisi alternatiivseid eesvoole piirkonnas ei leidu, ei ole antud projekti alamprojektile keskkonnamõju hindamise algatamine vajalik ega põhjendatud. Projekti käigus ei muudeta reoveepuhasti tänast tehnoloogiat puhastuse osas ega muudeta veehaaret- seega on tegemist jätkutegevusega. 

2. ÕIGUSLIKUD JÄRELDUSED

2.1. Vastavalt Keskkonnamõju hindamise ja keskkonnajuhtimissüsteemi seaduse § 11 lõikele 8 keskkonnamõju hindamise algatamise või algatamata jätmise otsuses peavad olema: 1) otsustaja nimi ja kontaktandmed; 2) kavandatava tegevuse nimetus ja eesmärk; 3) kavandatava tegevuse keskkonnamõju hindamise algatamise või algatamata jätmise põhjendus; 4) piiriülese keskkonnamõju hindamise algatamise korral teave piiriülese keskkonnamõju hindamise algatamise kohta; 5)teave kavandatava tegevuse keskkonnamõju mindamise menetluste liitmise kohta; 6)teave vajalike keskkonnauuringute kohta.

2.2. Vastavalt Keskkonnamõju hindamise ja keskkonnajuhtimissüsteemi seaduse § 12 lg 1 p. 3 otsustaja teatab kavandatava tegevuse keskkonnamõju hindamise algatamata jätmisest liht- või tähtkirjaga menetlusosalistele ja arendaja kulul ametlikus väljaandes Ametlikud Teadaanded 14 päeva jooksul keskkonnamõju hindamise algatamata jätmise otsuse tegemisest arvates, kui tegevusloa andmisest või selle andmisest keeldumisest avalikult ei teatata.

3. OTSUS

3.1. Mitte algatada Narva linna veevarustus- ja kanalistsioonisüsteemide rekonstrueerimise investeeringuprojekti keskkonnamõju hindamist;

3.2. Narva linna veevarustus- ja kanalisatsioonisüsteemide rekonstrueerimise investeeringuprojekti keskkonnamõju hindamise algatamata jätmise otsusega saab tutvuda Narva Linnavalitsuse Arhitektuuriametis vastuvõtuaegadel- esmaspäeviti kell 13.00-17.00; kolmapäeviti 10.00-12.00 ja 13.00-17.00;
3.3.Arhitektuuriametil korraldada keskkonnamõju strateegilise hindamise algatamata jätmise otsuse avaldamine 14 päeva jooksul otsuse tegemisest arvates ametlikus väljaandes Ametlikud Teadaanded ja ajalehes, milles Narva linn avaldab oma ametlikke teadaandeid.
4. RAKENDUSSÄTTED

4.1. Otsus on võimalik vaidlustada Tartu Halduskohtu Jõhvi Kohtumajas 30 päeva jooksul arvates korralduse teatavakstegemisest.
4.2. Otsus jõustub teatavakstegemisest.

